b'\n_START_ARTICLE_\nAleksandrian koulukunta\n_START_PARAGRAPH_\nAleksandrian koulukunta on yhteisnimitys tietyille filosofian, kirjallisuuden, l\xc3\xa4\xc3\xa4ketieteen ja luonnontieteiden suuntauksille, jotka kehittyiv\xc3\xa4t Aleksandriassa, Egyptiss\xc3\xa4 ensimm\xc3\xa4isell\xc3\xa4 vuosisadalla jaa. Aleksandria oli tuohon aikaan merkitt\xc3\xa4v\xc3\xa4 tieteen ja kulttuurin keskus, koska siell\xc3\xa4 yhdistyiv\xc3\xa4t helleeniset ja it\xc3\xa4maiset vaikutteet, se oli sijainniltaan suotuisa ja varakas kaupank\xc3\xa4ynnin keskus, ja koska Ptolemaioksen hallitsijasuku suosi tieteit\xc3\xa4. Suuri osa oppineiden tuotoksista oli koottuna suureen Aleksandrian kirjastoon._NEWLINE_Aleksandrian koulukunnalla tarkoitetaan my\xc3\xb6s yht\xc3\xa4 merkitt\xc3\xa4v\xc3\xa4\xc3\xa4 varhaiskristillisen ajan Raamatun tulkinnan koulukuntaa. Koulukunta perustettiin Aleksandriassa toisella vuosisadalla jaa. Monet oppineet pit\xc3\xa4v\xc3\xa4t Klemens Aleksandrialaista koulukunnan perustajana. Koulukunta korosti Kristuksen jumalallista luonnetta ja yhdisteli pakanallisia filosofisia ajatuksia, kuten Platonin ajatuksia, kristilliseksi uusplatonismiksi. Koulukunnalle oli tyypillist\xc3\xa4, ett\xc3\xa4 se tulkitsi suuren osan Raamatusta vertauskuvallisesti.'